12. ΑΠΟΦΑΣΙΣ ΥΠΟΥΡΓΩΝ ΣΥΝΤΟΝΙΣΜΟΥ ΚΑΙ ΠΡΟΓΡΑΜΜΑΤΙΣΜΟΥ ΚΑΙ  ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ Αριθ. 4650ε της 6/24 Ιουν. 1975 (ΦΕΚ  Β΄ 669) Περί διαρρυθμίσεως των τελών των Παρακτίων Σταθμών δια τας Διεθνείς Ραδιοσυνδιαλέξεις. Έχοντες υπ΄ όψει: 1.Τας διατάξεις του άρθρ. 47 του Ν.Δ. 165/73 «περί Οργανισμού Τηλεπικοινωνιών Ελλάδος» 2.Τας διατάξεις του άρθρ. 44 του Ν.Δ. 175/1973 «περί Υπουργικού Συμβουλίου και Υπουργείων». 3.Την υπ΄ αριθ. 037231/6810/74, απόφασιν του Υπουργού Μ και Ε «περί μεταβιβάσεως αρμοδιοτήτων (ΦΕΚ 1335/21.12.1974/Β). 4.Το υπ΄ αριθ. 215/120660/16.4.1975 έγγραφον του ΟΤΕ δι΄ ου γνωστοποιείται η απόφασις του ΔΣ αυτού ληφθείσα κατά την υπ΄ αριθ. 1354/3.4.1975 συνεδρίασίν του, αποφασίζομεν: Την διαρρύθμισιν των τελών των παρακτίων σταθμών δια τας διεθνείς Ραδιοσυνδιαλέξεις ως ακολούθως: 1.Ως τέλος μονάδος καθορίζεται το τέλος επικοινωνίας ενός πρώτου λεπτού. 2.Το εν λόγω τέλος συνίσταται εκ των εξής επί μέρους τελών: α)Δια διεθνείς Ραδιοσυνδιαλέξεις εξυπηρετουμένας μέσω Ελληνικού Παρακτίου Σταθμού. 1)Του τέλους του πλοίου καθοριζομένου υπό της χώρας της εθνικότητος του πλοίου ή της Εταιρείας της εκπροσωπούσης το πλοίον. 2)Του τέλους του Ελληνικού Παρακτίου Σταθμού καθοριζομένου αναλόγως της χρησιμοποιουμένης ζώνης συχνοτήτων ως ακολούθως: -Υπερβραχέα κύματα (VHF) 1,75 χρ. φρ. /1΄ -Μεσαία κύματα    (MF) 3,00 χρ.φρ. /1΄ -Βραχέα κύματα    (HF) 4,50 χρ. φρ. /1΄ 3)Του τέλους του χερσαίου δικτύου καθοριζομένου ως εξής: -Δια πλοία υπό ξένην σημαίαν μετά του εσωτερικού της χώρας και αντιθέτως 1,00 χρ. φρ. /1΄. -Δια πλοία υπό ξένην ή Ελληνικήν σημαίαν μετά του εξωτερικού και αντιθέτως, το εκάστοτε ισχύον τηλεφωνικόν τέλος μεταξύ της Ελλάδος και της Χώρας προορισμού (ή καταγωγής). β)Δια διεθνείς Ραδιοσυνδιαλέξεις εξυπηρετουμένας μέσω Παρακτίου Σταθμού Ξένης Χώρας. 1)Του τέλους του πλοίου καθοριζομένου υπό της χώρας της εθνικότητος του πλοίου ή της Εταιρείας της εκπροσωπούσης το πλοίον. 2)Του τέλους του Παρακτίου Σταθμού καθοριζομένου υπό της Χώρας εις ην ο παράκτιος σταθμός ανήκει. 3)Του τέλους του χερσαίου δικτύου δια πλοία υπό ξένην η Ελληνικήν σημαίαν μετά του εσωτερικού και αντιθέτως το εκάστοτε ισχύον τηλεφωνικόν τέλος μεταξύ της Ελλάδος και της Χώρας εις ην ο παράκτιος σταθμός ανήκει. 3.Ως ελάχιστη τιμολογητέα διάρκεια λογίζεται η τοιαύτη των 3΄ πρώτων λεπτών. 4.Αι υπό στοιχ. Β΄ και Γ΄ διατάξεις της υπ΄ αριθ. 100094/152/29.1.1959 σχετικής αποφάσεως του πρώην Υπουργείου Συγκ/νιών και Δημοσίων Έργων καταργούνται. 5.Η ισχύς των ως άνω προτεινομένων τελών άρχεται από 1ης Ιουλ. 1975. Η παρούσα δημοσιευθήτω δια της Εφημερίδος της Κυβερνήσεως. 